شه‌فه‌ق نیوز- فیلم (مووسڵ 2019)  ک فیلم ئه‌کشن دیاریێگه ده نام فیلمه‌یل جه‌هانی،
ده مانگی نۆوامبر ساڵ 2019 زایه‌نی، ده‌رهاتگه‌سه ده‌ر.
ئی فیلم باس ئه‌فسه‌ر پولیسێ وه دیلی‌بریاگ، ده
مووسڵ دکه‌ێ ک وه جه‌خت و ته‌ق‌وداو گرووپ زه‌وه‌ردێ له ئه‌رتش عراق، له قه‌پ داعشییه‌یله،
ئازاد دکرێ و دده‌ێگه داڵته‌ی ئه‌وان و ئمجا وه یه‌که‌و، وه‌ل هووز (داعش)ا، شه‌ڕ
و خوێن و کوشت و بڕێ فره‌یێگ دیرن.
ده‌رهێنه‌ره‌گه‌ی ئی فیلمه (مه‌تیوو میشل
کارناهان)ه‌ ک ده سناریووه‌گه‌ی خوه‌ێ وه‌یجوور دییه ک یه‌کێ له دیالۆگه‌یله‌ی بنێ
ئه‌ڕا ناسانن که‌م‌هووزه‌یل داخدار کورد فه‌یلی ک نه‌خش فره‌یێگ ده سه‌قام گرتن
عراق نووی داشتنه و له تاکمه‌هووزه‌یل عراقیین ک هه‌ر مه‌ینه‌تباریێ ئه‌ڔا سازین
عراقێ دموکراتیک وه گیان و دڵ خوه‌یان کیشانه.
ده ئی فیلمه، یه‌کێ له قاره‌مانه‌یله‌ێ، خوه‌ێ
وه‌یجووره دناسنێ (م کاوه موحه‌مه‌د فه‌یلییم، کورد فه‌یلیێگم).
ئیوه دتوانن ئی فیلمه ده بان ئه‌په‌یل فره‌یێگ
ببینن ک لینکه خوارینه‌گه یه‌کێ له رێگه‌یل دیین ئی فیلمه‌سه:
ئی فیلمه وه زوان ئنگلیسی و ئه‌ڔا گه‌وراساڵه‌یله سازریاگه و نه‌ونمامه‌یلێ ک بان سێزده‌ ساڵانن.
